Riga har omtrent 50 større og mindre [[museum|museer]]. Et af de vigtigste er [[Letlands nationalhistoriske museum]], som ligger i [[Riga Slot]] og viser Letlands historie fra [[istid]]en til i dag. [[Museet for Rigas Historie og Søfart]] ligger væg til væg med Domkirken og har historie tilbage fra [[1700-tallet]]. [[Besættelsesmuseet (Riga)|Besættelsesmuseet]] ligger i den gamle bydel ved siden af [[Sorthovedernes Hus (Riga)|Sorthovedernes Hus]] og er et eksempel på bastant, sovjetisk arkitektur. Der er en vis uenighed om, hvorvidt bygningen bør blive stående som den er, som et minde om besættelsestiden, eller om den bør rives ned og erstattes af en bygning, som passer mere til de historiske omgivelser. Krigsmuseet ligger i [[Krudttårnet (Riga)|Krudttårnet]] nær den gamle bymur. Lidt uden for centrum ligger [[Rigas Motormuseum]] med blandt andet [[bil]]er ejet af Stalin og [[Leonid Bresjnev|Brezjnev]]. I den nordøstlige udkant af byen ligger [[Letlands Etnografiske Frilandsmuseum]]. Riga har også et stort nationalt kunstmuseum, [[Letlands Nationale Kunstmuseum]], med fire afdelinger.
Historie Foreninger Organisationer